Fasciotomija
<s>Fasciotomija,(fascia +( ), incizija fascije, disekcija fascije,  je hirurška procedura zasecanja ili presecanja fascije da bi se ublažila napetost ili pritisak u tkivima koja ona okružuje.</s><s>Najčešće se primenjuje u nekim mišićnim bolestima ili u slučajevima povrede mišića, nakon velikih fizičkih naprezanja ili krvarenja u unutrašnjosti mišića.</s>

<s>Kada su promene na donjim udovima praćene prolongiranom ishemijom stopala otokom i parestezijom prstiju proširena fasciotomija članaka i stopala se provodi kao dopuna hirurškom lečenju bolesnika radi spašavanja udova od amputacije.</s>

<s>Etiologija 
Fascije mogu biti oštećene mehaničkom povredom, tj, stalnom napetošću ili dejstva dugotrajne traume, i/ili nakon infekcije tkiva i organa koje ona prekriva.</s>

<s>Uzroci koji dovode do povećanja subfascijalnog (intrakompartmentskog) pritiska mogu biti:Kraš sindrom</s>

<s>Sindrom kasne revaskularizacije
 Dislokacije i prelomi kostiju, 
 Kompartment sindrom ili reperfuzijska povreda - nakon neuspešne ili uspešne rekonstruktivne operacije na krvnim sudovima.</s><s>Kompartment sindrom („odeljak sindrom“), je reperfuzijski poremećaj izazvan ishemijskim otokom mišića, zatvorenih u gustom fascijalnom omotaču (najčešće kod podlaktice, potkolenice i butine).</s><s>Kao posledica otoka raste subfascijalni (intrakompartmentski) pritisak, što dovodi do narušavanja mikrocirkulacije u mišićima i porasta ishemijskog otoka koji napreduje do gangrene na udovima.</s><s>Ireverzibilna neuromuskularna oštećenja nastaju posle 12 časova od početka kliničkih manifestacija i zato je u ovom vremeskom periodu neophoidno primeniti kao jednu od metoda lečenja i fascijektomiju.</s><s>Kao posledica kompartment sindroma nastaje Volkmanova ishemijska kontraktura.</s>

<s>Klinički znaci 
Kliničke manifestacije, tipične za porast subfascijalnog (intrakompartmentskog) pritiska, poznate kao 5 „Ps“-sindrom - () su;Preuzeto, 09/2009.1..</s><s>Bol u udovima (izuzetno jak, konstantan, slabo lokalizovan i prvi je znak)</s>

<s>2. Bledilo (praćeno otečenom i sjajnom kožom)</s>

<s>3. Ukočenost ili parestezije prstiju (u vidu uboda iglama)</s>

<s>4. Paraliza kao posledica oštećenja živaca (nemogućnosti kretanja prstiju)</s>

<s>5. Prisustvo pulsa u udovima (izuzev ako u napadnutom odeljku postoji oštećenje arterije)</s>

<s>Indikacije 
 Glavne indikacije za profilaktičku fasciotomiju su;''' Izražena venska insuficijencija.</s><s>Potkolena oštećenja arterija ili vena.</s><s>Poremećaji nakon arterijske rekonstrukcije.</s><s>Kasna arterijska rekonstrukcija (> 6 sati nakon traume).</s><s>Izražen otok mekih tkiva udova.</s><s>Esmarhova poveska primenjena duže od 2 časa.</s>

<s>Dijagnostika 
 Znaci porasta subfascijalnog (intrakompartmentskog) pritiska</s>

<s>Bilo koji od sledećih kliničkih simptoma su pokazatelji rastućeg subfascijalnog pritiska :
 Napetost subfascijalnog tkiva i mišića sa ili bez parestezija.</s><s>Bol u toku pasivnih pokreta udova.</s><s>Paraliza u predelu oštećenih nerava.</s>

<s>Merenje subfascijalnog (intrakompartmentskog) pritiska 
Subfascijalni ili intrakompartmentski pritisak  se meri primenom „Slite“ katetera ili sistema za transfuziju koji je ispunjen sterilnim fiziološkim rastvorom.</s><s>Na jednom kraju ovog sistema se nalazi igla, koja se ubodom kroz kožu i fasciju uvodi u prostor ispod fascije a na drugom kraju graduisana staklena cevčica (manometar) na kojoj se očitava vrednost izmerenog subfascijalnog pritiska.</s><s>Povećan intrakompartmenski'' pritisak u subfastsialnom prostoru >30 mmHg je patološki znak i apsolutna indikacija za izvođenje terapijskih fasciotomija.</s>

<s>Način izvođenja 
Fasciotomiju obično izvodi hirurg u opštoj ili regionalnoj anesteziji.</s><s>Počinje rezom (incizijom) u koži, a zatim se nastavlja zasecanjem ili presecanjem fascije, na onom njenom delu gde će najuspešnije biti uklonjen pritisak (uz što manja oštećenja tkiva).</s><s>Po završenom lečenju vrši se zatvaranje (ušivanje) rezova na fasciji i koži.</s>

<s>Komplikacije 
 Primena fasciotomije je složen postupak, koji može dodatno da izloži povređenog riziku infekcije i krvarenju.</s><s>Fasciotomijom se rasterećuje porast pritiska u mišićima izazvan izlivom tečnosti i edemom, ali se zatvorena povreda, pretvara u otvorenu sa velikim rizikom infekcije i sepse.</s><s>Nekoliko studija pokazuje lošiji ishod oporavka kod bolesnika koji su lečeni fasciotomijom u odnosu na ostale povređene kod kojih ona nije primenjena.</s><s>Primena fasciotomije je korisna samo u sprečavanju ishemijskih kontraktura.</s><s>U Izraelu, fasciotomija se primenjuje kao poslednje sredstvo lečenja u slučajevima neuspešne intravenske upotrebe manitola.</s>

<s>Napomene</s>

<s>Vidi još 
 Kompartment sindrom
 Kraš sindrom
 Nekrotizirajući fasciitis
 Fasciitis</s>

<s>Izvori</s>

<s>Hirurgija</s>

